laion/Wikipedia-Exotic huggingface dataset:
Võru rattaralli

Võru rattaralli (lühendatult VÕRR) on Eesti rattavõistlus, mis toimub Võru ümbruses. Võistlust korraldab aastast 2005 Haanja Rattaklubi. Võisteldakse kahel distantsil: pikem (umbes 100 km) ja lühem (umbes 45 km) distants. ... 2007 Tarmo Raudsepp. ... https://web.archive.org/web/20190412023052/https://www.haanjarattaklubi.ee/voru-rattaralli/ (vaadatud 25.04.2019) http://sport.postimees.ee/1693277/tarmo-raudsepp-voitis-voru-rattaralli (vaadatud 04.04.2015)
Mandorla

Mandorla (itaalia keelest mandorla 'mandel') on piklik, mandlikujuline aupaiste, mis kristlikus kunstis ümbritseb Kristust või Maarjat üleni. Väga harv on muude isikute kujutamine mandorlas. Mandorla on Lääne-Euroopas tavaline ottode ja romaani kunstis, veel ka varagootikas. Sageli esineb see Maiestas Domini kompositsioonis apsiidifreskodel ja portaalide tümpanonidel, ka altariseintel ja reljeefsetel elevandiluust või väärismetallist köitekaantel. Varaseim mandorlamotiiv leidub Rooma Santa Maria Maggiore basiilika 5. sajandist pärit mosaiikidel, kus see ümbritseb mõnesid Vana Testamendi tegelasi. Neitsi Maarja esineb romaani kunstis mandorlas näiteks koos Jeesuslapsega seisvana või troonil istuvana (sedes sapientiae), samuti on mandlikujuline aupaiste sage Maarja taevamineku süžees. Ka Maarja kroonimine võib olla paigutatud mandorlasse või ringikujulisse raami nii, et Maarja ja Kristus on kõrvuti. Pärast gootikat esineb mandorlamotiiv Euroopa kunstis harva, erandiks on hilisgootikas tekkinud kompositsioon Maarjaga piklikus lille- või kiirtepärjas, mis kestab kuni barokiperioodini. Mandorla esineb ka ikoonidel bütsantsi kunstis ja sellest mõjutatud hilisemas ikoonimaalis. Mandorla ümbritseb Kristust Ülestõusmise, Issanda Muutmise (kirgastamise) ja Jumalaema Uinumise ikoonidel. Kaks esimest kompositsiooni saavad standardiks juba 6. sajandil, kolmas, kus Kristus samuti esineb ülestõusnuna oma taevalikus hiilguses, muutub tavaliseks mõnevõrra hiljem. 17. sajandil kujunenud ikoonitüüp, millel Jumalaema on kujutatud mandorlas, on Kõikide kurbade rõõm. Mandlikujuline aupaiste esineb ka budistlikel pühapiltidel ja -kujudel, ent selles kontekstis terminit mandorla ei kasutata. Tarokikaartide Suure Arkaani kaart Maailm (Le Monde) kujutab ühe variandina naist mandlikujulises raamistuses, ümbritsetuna evangelistide sümbolitest. Aacheni toomkiriku kullatud antependium. 9. sajandi esimene pool Kristus Kõigevalitseja Taülli St. Climenti kiriku apsiidifreskol. 12. sajand Kristus auhiilguses. Chartres, katedraali läänefassaadi keskportaal. 12. sajand Elevandiluureljeef puidul, kirstukülje kaunistus. Köln, 13. sajandi algus Speyeri evangeliaar (Codex Bruchsal), ca 1220 Ülestõusmine (Kristuse laskumine surmavalda). Bütsantsi fresko Chora kirikus Konstantinoopolis Kristuse kirgastamine. Bütsantsi mosaiikikoon, ca 1200 Jumalaema uinumine. Theophanes Kreeklane, ca 1392 Taülli Maarja kiriku apsiidifresko, ca 1123 Maastrichti Püha Servatiuse basiilika läänepoolne koorivõre, 12. sajand Alabastrist retaabel. Bretagne, 15. sajand Maarja taevaminek. Bernardino Pinturiccio, 1470-1480 Maarja kroonimine. Pietro Perugino, ca 1504 Madonna kiirtepärjas. Altenbergi toomkirik, ca 1530 Guadalupe Neitsi. Mehhiko, ca 1531 Maarja kuju Pottensteini palverännukirikus, 17. sajand Kaasaegne protsessioonilipp Biberbachi kirikus Keiser Otto III. Liuthari evangeliaar, ca 1000 Mees mandorlas puuvõras. Raamatuillustratsioon, pärast 1277 Le Monde. Tarot de Marseille, perioodist 1701–1715 A history of all nations from the earliest times; being a universal historical library (1905) Kunstileksikon. Tallinn, 2001 https://www.britannica.com/topic/mandorla
Kõima (Pärnu)

Kõima on küla Pärnu maakonnas Pärnu linnas. Enne Eesti omavalitsuste haldusreformi 2017. aastal kuulus küla Audru valda. Maa-amet, vaadatud 21.11.2020. Statistikaamet, vaadatud 20.08.2023. Eesti haldus- ja asustusjaotuse klassifikaator, vaadatud 9.06.2014.
Auburn

Auburn on mitme paiga nimi: Auburn on linn Alabama osariigis. Auburn on linn California osariigis, Placeri maakonna keskus. Auburn on linn Georgia osariigis. Auburn on linn Illinoisi osariigis. Auburn on linn Indiana osariigis, DeKalbi maakonna keskus. Auburn on linn Iowa osariigis. Auburn on linn Kansase osariigis. Auburn on linn Kentucky osariigis. Auburn on linn Lääne-Virginia osariigis. Auburn on linn Maine'i osariigis, Androscoggini maakonna keskus. Auburn on linn Massachusettsi osariigis. Auburn on linn Michigan osariigis. Auburn on linn Nebraska osariigis, Nemaha maakonna keskus. Auburn on linn New Yorgi osariigis. Auburn on linn Washingtoni osariigis.
Baumgarten (Riia suguvõsa)

Baumgarten (varem Bomgardenn, Bomgarden, Boogarden) oli Riiast pärit kaupmehe- ja aadlisuguvõsa. Johannes (Johann) Boogarden (1668−1723), kaupmees, Narva raehärra Thomas Baumgarten (1678–1725), Ieriķi mõisa (Ramotzky) rentnik Carl Gustav Baumgarten (surn. 1753/1763), Stopiņi mõis, Sangaste, Ilmatsalu, Unipiha, Kiidjärve mõisate mõisavalitseja Ernst Johann Baumgarten (1754–1827), klaasimeister, linnasaadik Tartu magistraadis, linnanõunik Dietrich Baumgarten (1730–1787), Kiidjärve, Arula, Kärkna mõisavalitseja, Tartu linna Sootaga mõisa rentnik, Tartu linnakodanik James Carl Baumgarten (1789−1859), notar, Riia raehärra Christian Theodor von Baumgarten (1819−1888), insener-kindralleitnant Karl Wilhelm Theodor von Baumgarten (1847−1908), kindralleitnant Gustav Ferdinand Baumgarten (1851−1913), kaupmees, Vindavi raehärra Liivimaa eesti distrikt: Lilli-Anne (Lühnen) (1793−1803, pandivaldus), Peetrimõisa (Petrimois) (kuni 1805), Sootaga (Sotaga) (XVIII sajandil, rendivaldus) Liivimaa läti distrikt: Ieriķi (Ramotzky) (1723−1791) Seuberlich, Erich. Stammtafeln deutsch-baltischer Geschlechter. seite 7 Seuberlich, Erich. Stammtafeln deutsch-baltischer Geschlechter. seite 6 Seuberlich, Erich. Stammtafeln deutsch-baltischer Geschlechter. – Deutsche Stammtafeln in Listenform. Band I. Beiheft I. I. Reihe. Leipzig: Zentralstelle für Deutsche Personen- und Familiengeschichte E. V. Riga: Kommisions-Verlag für Lettland, Estland, Finnland, Polen und Russland: N. Kymmel in Riga, 1924. seite 1-12.
Autonoomne kirik

Autonoomne kirik (kreeka keeles auto - ise, nomos - seadus) on õigeusu kirikus kirik, mis on osalise iseseisvusega. Autonoomne kirik teeb oma otsused ise, kuid väljaspool oleval patriarhil on teatav piiratud võim. Liina Eek. Õigeusu kiriku fülogeneesist. - Akadeemia, 5, 2016, lk. 769-770.
Juuli (eesnimi)

Juuli on naisenimi. 2018. aasta seisuga oli see Eestis esinemissageduselt 1171. naisenimi. 1. jaanuari 2018 seisuga oli Eestis eesnimi Juuli 45 naisel. Juuli Lill Juuli Vispel ... https://web.archive.org/web/20190425195428/https://www.stat.ee/public/apps/nimed/Juuli (vaadatud 25.04.2019) Juuli statistikaameti andmebaasis
Kati (eesnimi)

Kati on naisenimi. 2018. aasta seisuga oli see Eestis esinemissageduselt 150. naisenimi. 1. jaanuari 2018 seisuga oli Eestis eesnimi Kati 1244 naisel. Kati Tolmoff Kati Toots Kati Wilhelm ... https://web.archive.org/web/20190425200807/https://www.stat.ee/public/apps/nimed/Kati (vaadatud 25.04.2019) Kati statistikaameti andmebaasis
Gollegiella

Gollegiella (põhjasaami keelest tõlgituna 'kuldne keel') on saami keelte alane kultuuriauhind. Auhind asutati 2004. aastal ning seda antakse välja üle aasta ning selle eesmärk on väärtustada saami keelte alal tehtut. Auhinna žüriis on Norra, Rootsi, Soome ja Venemaa esindajad. Auhinna kandidaate võivad esitada nii era- kui ka juriidilised isikud Norras, Rootsis, Soomes ja Venemaal. Seda võidakse anda samuti nii era- või juriidilisele isikule või projektile ning jagada seda igal võimalikul moel, selle suurus on 15 000 eurot. 2022 Ole Henrik Magga 2020 Ellen Pautamo ja Jonar Thomasson 2018 Karin Tuolja (Rootsi) ja Jekaterina Metškina (Venemaa) 2016 Máret Steinfjell, Iŋgá-Márjá Steinfjell, Kirsi Paltto ja Jan Skoglund Paltto (Norra) 2014 Mikael Svonni (Rootsi), Kerttu Vuolab ja Seija Sivertsen (Soome) 2012 Divvun ja Giellatekno (Norra), Aleksandra Antonova ja Nina Afanasjeva (Venemaa) 2010 Máret Sárá ja Lajla Mattsson Magga (Norra) 2008 Sámi Siida (Soome) ja Henrik Barruk (Rootsi) 2006 Harald Gaski (Norra) ja Jouni Moshnikoff (Soome) 2004 Ella Holm Bull (Norra) ja Anarâškielâ servi (Soome) Gollegiella auhind Rootsi saamide parlamendi kodulehel. Rootsi keeles
Sui keel

Sui keel on tai-kadai keelkonna kami-sui rühma kuuluv keel, mida emakeelena räägivad suid Hiinas Guizhou provintsis. Sui keelt räägib umbes 300 000 inimest. Sui keel on toonikeel nagu teisedki kami-sui keeled. Sui keeles on 8 tooni, 7 vokaalfoneemi ja mõnedel andmetel kuni 70 konsonantfoneemi. Sui keeles on kasutatud sui kirja, kuid seda kasutasid vaid šamaanid ja tavaelus seda ei kasutatud. Sui kiri on logograafiline, mõnede piktograafilise kirja elementidega, kirjamärke on umbes 500. Tänapäeval kasutatakse kirjas enamasti hiina keelt. https://www.ethnologue.com/language/swi https://www.omniglot.com/writing/sui.htm
Javolenus Priscus

Gaius Octavius Tidius Tossianus Lucius Iavolenus Priscus (lühinimega Iavolenus Priscus) (sündinud u 60 pKr) oli Rooma senaator ja jurist. Priscus oli sabiniaanide koolkonna pea ja pidas mitut ametit, olles muuhulgas leegioniülem, provintsi asehaldur ja konsul. Paljusidd tema otsuseid on tsiteeritud "Digestides". Arvatakse, et Iavolenus Priscus tuli Nedinumist või Iguviumist Umbrias. Ta tegi karjääri keiserliku halduse ja õiguse alal. Usutakse, et 84 pKr tuli Javolenus Priscus Rooma Britannia provintsi, kus ta viibis kaks aastat ja teenis juridicus'e ehk vanemkohtunikuna. Pärast seda naasis ta Rooma ja pidas seal oma konsulaati. Konsuliametit peeti Rooma riigi kõrgeimaks auks. Pärast konsuliaega, 86 pKr oli ta Ülem-Saksamaa kuberner, keiser Domitianuse valitsusajal tõenäoliselt Süüria provintsi kuberner ja natuke hiljem Aafrika prokonsul ehk maavalitseja. Iavolenus Priscus teenis ka keiser Traianuse konsiiliumis, olles lugupeetud jurist. 106. või 107. pKr sai temast Keiserliku Nõukogu liige. Gaius Plinius Caecilius Secundus kirjeldab Iavolenus Priscust kui tihedalt avalike suhetega seotud tuntud tsiviilõigus eksperti, kes on pigem ekstsentrik. Ta oli viimane sabininaanide õigusteadusliku kooli juht ning Salvius Iulianuse õpetaja ja õiguslik juhendaja. Ta kirjutas "Küsimuste" ja "Vastuste" kogumikke ning kommentaare sabiniaanide koolkonna varasemate juhtide, nagu Marcus Antistius Labeo ja Cassiuse teostele. Priscus avaldas 15 kirjade ehk epistulaede raamatut ehk librit, milles käsitleti õigusprobleeme. On avaldatud arvamust, et Iavolenus Priscus oli kuulus, kuna ta oli jurist. Iavolenus Priscuselt teatakse tema ütlust Omnis definitio in iure civili periculosa est 'Iga definitsioon tsiviilõiguses on ohtlik'. https://en.wikipedia.org/wiki/Gaius_Octavius_Tidius_Tossianus_Lucius_Iavolenus_Priscus 25.04.2019 H. Siimets- Gross, M. Ristikivi. Fontes iuris Romani. Rooma õiguse allikate kogumik. Tartu: Tartu Ülikooli Kirjastus 2019, lk 60. The Oxford Classical Dictionary (4 ed.) HeinOnline 25.04.2019 Anton-Hermann Chroust, Legal Profession in Ancient Imperial Rome , 30 Notre Dame Law. 521 (1955) HeinOnline 25.04.2019 A. M. Honore, Julian's Circle, 32 Tijdschrift voor Rechtsgeschiedenis 1 (1964) HeinOnline 25.04.2019
Artilleria Pesada presenta

Artilleria Pesada presenta on ansambli Control Machete teine album. Album ilmus 1999. aastal. "Artillería Pesada" 4:57 "Si Señor" 4:16 "Presente" 4:44 "Unísono" 4:30 "Instancias" (Los Vigilantes) 5:06 "Ileso" 6:21 "Desde La Tierra" (El Tercer Planeta) 3:31 "Esperanza" 5:12 "Danzón" 7:03 "Grita" 4:51 "La Artillera" 5:36
Juurdeehitis

Juurdeehitis (juurdeehitamise kui protsessi kohta kasutatakse ka sõna juurdeehitus) on hoone või muu rajatise osa, mis on ehitatud algse rajatise või varasema juurdeehitise külge. Ehitise laiendamine
Surdegis

Surdegis on alev Leedus Anykščiai rajooni Troškūnai vallas. Alev asub Vašuoka jõe kaldal. Surdegises on postkontor, raamatukogu ja kultuurimaja; aastani 2010 tegutses alevis ka kool. Vaatamisväärsusteks on sealne aastal 1812 ehitatud katoliku kirik, Jumalaema ikooni kabel ja endise Surdegise Pühavaimu kloostri hoonetekompleks. Aastal 1931 sündis seal Leedu näitleja Algimantas Masiulis. Surdegist on esmamainitud XVI sajandi alguses. 1510. aastal lubas sealne maaomanik Bagdonas Staveckis Valevski-Levkovskitel sinna õigeusu kiriku ehitada. Aastal 1530 pühitseti sealne kirik koos kiriku juures voolava allikaga Jumalaemale. Selle kõrvale rajas Biržai staarost Aleksejus Feodorovičius Kolmainu kiriku, mis oli samuti õigeusu kirik. Aastal 1612 või 1625 alustati vana Jumalaema kiriku asemele uue kivihoone ehitamist. Hoone valmis aastal 1636. Aastal 1627 asutas sealse mõisa omanik Ana Staveckaja Surdegisse õigeusu mungakloostri (Surdegise Pühavaimu klooster). Aastal 1780 ehitati Surdegisse ka katoliku kabel. Aastal 1807 ehitati sinna Jumalaema uinumise õigeusu kirik, aastal 1812 aga vana laguneva kivikiriku asemele uus Püha Vaimu väljavalamise (Nelipühi) õigeusu kirik (praegune katoliku kirik). Aastal 1855 sai Surdegis alevi staatuse. Tsaariajal oli alevi venekeelne nimekuju Сурдеги. Aastal 1897 hakkas alevis tegutsema kihelkonnakool, leedukeelset haridust hakati seal andma aastal 1913. Surdegise klooster evakueeriti aastal 1915 Moskvasse ja suleti seal aastal 1917, sellest ajast peale on sealsed õigeusu kirikud hooletusse jäänud ja lagunenud; kadunud on ka sealne õigeusu kihelkond. Säilinud on teine õigeusu kirik, mis anti üle sealsele katoliku kogudusele. Alevi õigeusklikust minevikust on säilinud vaid aastal 1869 ehitatud kabel, kus asus koopia Surdegise Jumalaema ikoonist. Panevėžysi vene kultuuriseltsi eestvedamisel tehti kabel korda ja asetati sinna aastal 2012 ka ehtne Surdegise Jumalaema ikoon; ühtlasi tehti korda ka Surdegise vene kalmistu. Aastal 1926 moodustati Surdegise katoliku kihelkond. Aastal 1928 avati alevis postkontor, seni oli postkontor tegutsenud vaid Surdegise raudteejaamas. Surdegises moodustati neil aastatel ka piimandusühistu ja põllumeeste ühistu. Nõukogude perioodil oli Surdegis kohaliku kolhoosi keskasulaks. Tänavavaade Vene kalmistu Postkontor, endine koolimaja Surdegise kirik Surdegis aastal 1890 Surdegise Jumalaema ikooni kabel [1] Pawluczuk U. A.: Życie monastyczne w II Rzeczypospolitej. Wydawnictwo Uniwersytetu w Białymstoku, 2007. ISBN 978-83-7431-127-4. Сурдеги. Географическо-статистический словарь Российской империи, Kd. 4 (Павастерортъ — Сятра-Касы). СПб, 1868, 797 lk. G. Szlewis, Православные храмы Литвы, Свято-Духов Монастыр, Vilnius 2006, ​ISBN 9986-559-62-6​, lk.437-438 Alev Poola geograafilises sõnastikus Alev portaalis vietoves.Lt
Nona

Nona võib tähendada järgmist: Nona "Nona", Stephen Kingi teos Nona, üks parkadest 2S9 Nona-S
Eugene Cernan

Eugene Andrew Cernan [juudžin ändrju söörnan] (14. märts 1934 Chicago – 16. jaanuar 2017 Houston, Texas) oli endine USA mereväelane, elektriinsener, lendur ja astronaut. Missiooni Apollo 17 ajal sai Cernanist üheteistkümnes inimene, kes Kuul kõndis. Kuna ta sisenes pärast viimast kosmosekõndi Apollo kuumoodulisse pärast Harrison Schmitti, on ta seni viimane inimene, kes Kuu peal kõndinud. Enne astronaudiks saamist lõpetas Cernan Purdue Ülikooli elektrotehnika bakalaureusekraadi ja liitus mereväe reservohvitseride koolituskorpuse (NROTC) kaudu mereväega. Pärast lendurikoolituse läbimist, sai ta mereväelenduriks. 1963. aastal sai ta Mereväe Kraadiõppekoolist magistrikraadi lennundusinseneri erialal. 1976. aastal lahkus ta kapteni auastmes mereväest. Cernan käis kosmoses kokku kolm korda, neist kaks korda Kuul: Gemini 9A piloodina juunis 1966, 1969. aastal Apollo 10 kuumooduli piloodina ja Apollo 17 komandörina 1972. aasta detsembris. Cernan oli ka Gemini 12, Apollo 7 ja Apollo 14 kosmosemissioonide varumeeskonna liige. Cernan lõpetas Illinoisi osariigis Maywoodis Proviso linnaosa keskkooli. 1956. aastal lõpetas ta bakalaureusekraadiga Purdue Ülikooli elektrotehnika alal. Seejärel astus ta USA mereväkke ja õppis mereväe reservohvitseride väljaõppekorpuses, kust sai sõjaväelenduri kutse ja töötas pärast seda hävituslennuki piloodina. California osariigis Montereys asuvast U.S. Naval Postgraduate Schoolist sai ta 1963. aastal lennundusinseneri kutse ja magistrikraadi lennundustehnika alal. Cernan oli NASA teenistuses 17. oktoobrist 1963 kuni 1976. Ta osales kolmel kosmoselennul. Juunis 1966 oli ta Gemini 9A teine piloot. Mais 1969 oli ta Apollo 10 kuumooduli piloot. Ta kuulus Gemini 12, Apollo 7 ja Apollo 14 lennu varumeeskonda. Detsembris 1972 juhtis ta Apollo 17 komandörina siiani viimast kuulendu. Tema meeskonda kuulusid juhtimismooduli piloot Ronald Evans ja kuumooduli piloot Harrison Schmitt, kes oli esimene ja ainuke Kuul käinud geoloog. Koos Schmittiga käis Cernan Kuu pinnal kolm korda, uurides Taurus-Littrow orgu ning läbides kuuauto Roveriga kokku 34 km. Oma Apollo-lendudest ja Kuust kirjutas ta mälestusteraamatu "The Last Man on the Moon" ("Viimane inimene Kuul"). Cernan lahkus NASAst 1976. aastal ning oli pärast seda tegev äris ja televisioonis. 1969 Western State University College of Law audoktor õigusteaduse alal 1970 Purdue Ülikooli audoktor 1977 Drexeli ülikooli audoktor Gonzaga ülikooli audoktor Comeniuse ülikooli (Slovakkia) audoktor Tema abikaasa oli Jan Nanna Cernan. Neil oli kolm tütart, sealhulgas Teresa Dawn, kes sündis 4. märtsil 1963. Ta armastas hobuseid. Ta harrastas ka mitut spordiala, jahil- ja kalalkäimist ning lendamist. Postimees:Suri astronaut Eugene Cernan "NASA: Remembering Gene Cernan". Originaali arhiivikoopia seisuga 16. jaanuar 2017. Vaadatud 16. jaanuaril 2017. WELCOME TO THE OFFICIAL WEBSITE OF GENE CERNAN. Space.com:Eugene Cernan: Last Man on the Moon Õhtuleht: Suri viimane Kuul käinud astronaut Eugene A. Cernan Ingliskeelne elulugu
Grotto Bay

Grotto Bay (afrikaani keeles Grottobaai) on asula Lõuna-Aafrika Vabariigis Lääne-Kapimaa provintsis West Coasti ringkonnas Swartlandi vallas. Grotto Bay asub Atlandi ookeani rannikul. Lõuna-Aafrika Vabariigi 2011. aasta rahvaloenduse andmetel oli Grotto Bay elanikest valgeid 85,45%, mustanahalisi aafriklasi 6,82%, värvilisi 0,91% ja teisi 6,82%. Inglise keelt pidas emakeeleks 51,36%, afrikaani keelt 43,64%, tsvana keelt 1,82%, sotho keelt 1,82%, ndebele keelt 0,45% ja teisi keeli 0,91%. https://census2011.adrianfrith.com/place/164019
Strandfontein

Strandfontein on asula Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas. Strandfontein asub Atlandi ookeani rannikul. Lõuna-Aafrika Vabariigi 2011. aasta rahvaloenduse andmetel oli Strandfonteini elanikest mustanahalisi aafriklasi 50,58%, valgeid 33,18%, värvilisi 14,85%, India või Aasia päritolu inimesi 0,93% ja teisi 0,46%. Afrikaani keelt pidas emakeeleks 68,98% inimesi, koosa keelt 22,46%, inglise keelt 3,21%, sotho keelt 2,67% ja suulu keelt 1,07%. https://census2011.adrianfrith.com/place/160011
Iseärane punkt

Iseärane punkt ehk singulaarne punkt (inglise keeles singularity) on matemaatikas reeglina punkt, kus matemaatiline objekt (tavaliselt funktsioon) ei ole määratletud või millel on ebaregulaarne käitumine (näiteks punkt, kus funktsioon on katkestatud või ei ole diferentseeruv). Teisiti öeldes, funktsiooni iseärane punkt on komplekstasandi punkt, milles vaadeldav funktsioon ei ole analüütiline ja mis takistab selle funktsiooni analüütilist jätkamist. Lihtne näide: Reaalmuutuja funktsioon f ( x ) = 1 x {\displaystyle f(x)={\frac {1}{x}}} omab singulaarsust kohas x = 0, sest vastuseks on ±∞ ja see ei ole määratletav. Funktsioon g(x) = |x| (vaata absoluutväärtus) omab samuti singulaarsust kohas x = 0, kuna see ei ole seal diferentseeruv. Joone (pinna, sihivälja) iseärane punkt on punkt, milles puutuja (puutujatasand, välja siht) ei ole määratud Hariliku diferentsiaalvõrrandi iseärane punkt on punkt, mille diferentsiaalvõrrand y' = f(x, y) paremat poolt moodustav funktsioon f või selle osatuletis y järgi ei ole pidev Isoleeritud iseärane punkt Prandtli–Glauerti singulaarsus on punkt, kus toimub õhurõhu järsk langus, näide matemaatilisest singulaarsusest aerodünaamikas. Singulaarsuse teooria Ülo Kaasik. "Matemaatikaleksikon". Tartu: 2003, lk 86
Kümnise kirik

Kümnise kirik ehk Jumalaema Uinumise kirik (ukraina keeles Десятинна церква Desjatõnna tserkva ehk Церква Успіння Пресвятої Богородиці Tserkva Uspinnja Presvjatoi Bogorodõtsi) oli Kiievis Vladimir Püha käsul aastatel 989–996 ehitatud Vana-Vene esimene kivikirik. See purustati aastal 1240, kui Batu-khaani väed vallutasid Kiievi. Vladimir pani kõrvale kümnendiku oma sissetulekust ja varast, et kiriku ehitamist ja ülalpidamist rahastada, mis andiski kirikule selle rahvaliku nime. Kiriku põhiplaan ja alusmüürid Kümnise kiriku alusmüürid, vaade itta Mälestustahvel Varemetest leitud kivi Kiievi vürsti kolmpiiga Osa põrandamosaiigist Osa põrandamosaiigist Detail osaga freskost Kiriku rekonstruktsioon-makett dioraamil Kiievi Arheoloogiamuuseumis Kiriku asukoht linnas, makett Kiievi Arheoloogiamuuseumis Metropoliit Petro Mohõla initsiatiivil ehitati 1630. aastatel vana kiriku alusmüüride edelanurgale väike Jumalaema Sündimise kirik. Petro Mohõla ehitatud kirik Selle asukoht esimese pühakoja alusmüüride suhtes 1826. aastal 1888. aastast pärit joonistus kunagisest kirikust Kiievi metropoliidi Eugeniuse algatusel ehitati 19. sajandi keskel vana kiriku alusmüüridele uus Kümnise kirik. Vladimir Stassovi projekteeritud kirik sarnanes stiililt tema teisele varases pseudovene stiilis ehitatud sakraalhoonele, Aleksander Nevski mälestuskirikule. Uue Kümnise kiriku lasi 1928. aastal hävitada Nõukogude võim. Vladimir Stassovi joonis uuele kirikule, 1828 19. sajandil ehitatud uus Kümnise kirik
Akwid

Akwid on 1994. aastal loodud Mehhiko räppansambel Jiquilpan Michoacan. Algselt olid selle liikmed räpparid AK ja Wikid. Akwid on üks tuntumaid Mehhiko räppansambleid, kes on jõudnud ka Billboardi edetabelisse.
Centerville

Centerville või Centreville on pitme paiga nimi. Centreville linn Alabama osariigis, Bibbi maakonna keskus. Centerville on linn Iowa osariigis, Appanoose'i maakonna keskus. Centreville on linn Marylandi osariigis, Queen Anne'i maakonna keskus. Centreville on asula Michigani osariigis, St. Josephi maakonna keskus. Centerville on asula Missouri osariigis, Reynoldsi maakonna keskus. Centerville on linn Ohio osariigis. Centerville on linn Tennessee osariigis, Hickmani maakonna keskus. Centerville on asula Texase osariigis, Leoni maakonna keskus. Centerville on linn Utah' osariigis.